59. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 169352/1750 της 13/16 Δεκ. 1977 (ΦΕΚ Β΄ 1295) Περί καθορισμού ανωτάτου ορίου εισαγωγής από το εξωτερικό και εξαγωγής σ’ αυτό δραχμών. Έχοντας υπόψη: 1)Τις διατάξεις: α)Της παρ. 2 του άρθρ. 10 του Νόμ. 5422/1932, β)του άρθρ. 4 του Α.Ν. 479/1937, γ)του άρθρ. 5 του Α.Ν. 944/1946 και ε)της παρ. 9 της 267/1953 πράξεως του Υπουργικού Συμβουλίου, η οποία κυρώθηκε με το Ν.Δ. 2415/1953. Σελ. 56,04(β) Τεύχος 667 – Σελ. 60 2)Την απόφαση της Νομισματικής Επιτροπής της 6.10.1977 (υπ’ αριθ. 178 συνεδρίασή της, θέμα 6ο) «περί εξαγωγής και εισαγωγής δραχμών από επιβάτες του εξωτερικού», που δημοσιεύτηκε στο Φ.Ε.Κ. 361/22.11.77, τ.Α΄. 3)Την απόφασή μας αριθ. 40901/1369/27.2.1969, με την οποία καθορίσθηκε σε δρχ. 750 το ανώτατο ποσό δραχμών που επιτρέπεται να φέρουν μάζι τους οι επιβάτες εξωτερικού. 4)Την ανάγκη αυξήσεως του ανωτέρω ποσού δραχμών, προς το σκοπό ευχερέστερης αντιμετωπίσεως των πρώτων εξόδων των ταξιδιωτών, που έρχονται στην Ελλάδα και εξυπηρετήσεως όσων αναχωρούν στο εξωτερικό, αποφασίζουμε: Τροποποιώντας την ανωτέρω 40901/1369/1969 απόφασή μας, ορίζουμε τα ακόλουθα: 1.Απαγορεύεται στους ταξειδιώτες, που έρχονται στην Ελλάδα ή αναχωρούν στο εξωτερικό να εισάγουν ή εξάγουν δραχμές, σε χαρτονομίσματα, πλέον του ποσού των 1.500 δραχμών, κατ’ άτομο. Και στις δύο περιπτώσεις, τα χαρτονομίσματα πρέπει να είναι αξίας μικρότερης του χιλιοδράχμου. 2.Σε περίπτωση, κατά την οποία, τα ανωτέρω πρόσωπα φέρουν μαζί τους ποσά δραχμών μεγαλύτερα του επιτρεπόμενου ορίου και δηλώσουν τούτο με την θέλησή τους, οι αρμόδιες Αστυνομικές, Τελωνειακές και Λιμενικές Αρχές, θα καταχωρούν τα επί πλέον ποσά σε ειδικό δελτίο κομιζομένων αξιών, με την ένδειξη «Δραχμές που εισαχθήκανε ή εξαχθήκανε πέραν του επιτρεπόμενου ορίου και δηλωθήκανε οικειοθελώς». Τα ποσά αυτά θα καταθέτονται σε δεσμευμένο λογαριασμό στην Τράπεζα της Ελλάδος στο όνομα του δικαιούχου και θα αποδίδονται σ’ αυτόν μόνο μετά από σχετική απόφαση της Τραπέζης Ελλάδος. Εάν τα επί πλέον του ως άνω ανωτάτου ορίου ποσά δεν δηλώνονται οικειοθελώς, αλλά εισάγονται ή εξάγονται λαθραία, τότε τα ποσά αυτά θα κατάσχονται από την Υ.Π.Ε.Ν. ή τις άλλες αρμόδιες Αρχές και θα καταθέτονται σε δεσμευμένο λογαριασμό στην Τράπεζα της Ελλάδος, στο όνομα του προσώπου στα χέρια του οποίου κατασχέθηκαν. Για την περαιτέρω τύχη των ποσών αυτών αρμόδια είναι τα δικαστήρια. 3.Οι υπηρεσίες στις οποίες κοινοποιείται η απόφαση αυτή παρακαλούνται για τα περαιτέρω. Η απόφαση αυτή να δημοσιευθεί στην Εφημερίδα της Κυβερνήσεως. 26.Β.α.58-59 Προστασία του Νομίσματος 